Hei, Räfsö 5 -rippikoululainen!

**Tässä kirjeessä saat tärkeää tietoa leiriimme liittyen. Lue tämä huolellisesti huoltajiesi kanssa.**

Leirijakson ajankohta on 14.–20.7. Konfirmaatiojuhla on 22.7. klo 13 Kirkkonummen Pyhän Mikaelin kirkossa.

Paikka Räfsön leirikeskus (os. Långholminpolku 25).

Lähtö yhteiskuljetuksella

* Veikkolan seurakuntakodin parkkipaikka (Kisapolku 1) klo 12
* Masalan Nissnikun koulun parkkipaikka klo 12.20
* Kirkkonummen seurakuntatalo (Seurakunnantie 1, keskusta) klo 12.30

Olethan ajoissa paikalla!

Paluu yhteiskuljetuksella.

* Kirkkonummen seurakuntatalo klo 13.30
* Nissnikun koulun parkkipaikka klo 13.40
* Veikkolan seurakuntakodin parkkipaikka klo 14

Rippikoululaiset voivat paluumatkan aikana tarkentaa saapumisaikaa. Odotamme, että jokaisella nuorella on vastaanottaja paluupaikassaan.

Varusteet

* muistiinpanovälineet (kynä, pyyhekumi ja vihko)
* Raamattu
* lakanat ja tyynyliina TAI aluslakana, tyynyliina ja makuupussi
* peseytymis- ja hygieniavarusteet
* pyyhe ja uimapuku
* omat lääkkeet
* sairasvakuutuskortti (Kela-kortti)
* yöpuku
* mukavat jalkineet ulkona liikkumiseen
* riittävästi vaihtovaatteita joka päivälle
* tuulen- ja kosteudenpitävää vaatetta ulkoiluun
* hiukan taskurahaa tai pankkikortin voi ottaa kioskia varten

Soittimet

Jos harrastat musiikkia ja sinulla on helposti kuljetettava soitin, niin ota se mukaan. Oman musiikin kuuntelu on mahdollista vapaa-aikoina

kuulokkeilla (jätä siis kaiuttimet kotiin).

Rippikoulumaksu

Leiririppikoulun hinta on 180 €. Laskun maksulinkki tulee huoltajan sähköpostiin noin kaksi viikkoa ennen leirijaksoa. Mikäli perheellänne on haastava taloustilanne ja toivotte maksujärjestelyä rippikoulumaksuun, olkaa yhteydessä diakoniatyöntekijä Irja Kekkoseen (etunimi.sukunimi@evl.fi tai puh. 040 081 5438). Tietoa maksujärjestelystä ja täytettävä maksujärjestelyanomus löytyvät seurakuntamme verkkosivuilta otsikon ”rippikoulu” kohdalta.

Vakuutus

Leirimaksuun sisältyy vakuutus tapaturmien varalle leirin ajaksi. Vakuutus ei kuitenkaan sisällä matkatavaravakuutusta, joten sinulla on leirin aikana vastuu omista henkilökohtaisista matkatavaroistasi. Mitään arvokkaita tavaroita kuten läppäriä, tablettia, kaiutinta, pelikonsolia jne. ei tule ottaa mukaan.

Tapaamme vielä ennen leiriä **Kohti leiriä -päivässä 11.7. klo 10-16 Veikkolan seurakuntakodilla (Kisapolku 1).** Päivän aikana syömme yhdessä lounasta ja välipalaa. Ota mukaan Raamattu ja muistiinpanovälineet sekä riparipassi, jossa on tarvittavat merkinnät.

**Omatoimista messukäyntiä** varten löydät kaikkien messujen ajankohdat seurakuntamme verkkosivujen tapahtumakalenterista.

**Konfirmaatioharjoitukset ja valokuvaus** ovat ennen konfirmaatiota Kirkkonummen Pyhän Mikaelin kirkossa 21.7. klo 15-17.30.

Konfirmaatiojuhlaan kirkkoon ovat tervetulleita kaikki nuoren läheiset. Erityisesti kummit ovat tärkeässä tehtävässä siunaamassa nuoria.

Ne läheiset, jotka eivät voi olla kirkossa läsnä, voivat seurata konfirmaatiota suoratoiston välityksellä Kirkkonummen suomalaisen seurakunnan YouTube-kanavalla. Tallenne on nähtävissä noin viikon ajan. Linkki on myös seurakunnan verkkosivujen etusivulla.

Odotamme innolla tulevaa leiriaikaa. Tule siis avoimin mielin mukaan leirille, tehdään tästä yhdessä ikimuistoinen ripari!

Ripariterveisin,

Krista, Irja ja Jesse sekä isoset

Yhteystiedot:

irja.kekkonen@evl.fi tai p. 0400815483